Vuosikokouksen 2.4.2016 julkilausuma
MEDIATIEDOTE 2.4.2016
Julkaisuvapaa heti
 
Sopimuspalokunnat: Pelastustoimen uudistukseen tehoa 
digitalisaation ja uuden teknologian avulla
Suomen Sopimuspalokuntien Liiton vuosikokous Salossa (2.4.2016) vaatii pelastustoimen uudistuksen yhteydessä käyttöön tehokkuutta digitalisaation ja uuden teknologian avulla. Sama tavoite on myös maan hallituksen hallitusohjelmassa.
Liiton vuosikokouksen mielestä pelastustoimen tehokkuutta voidaan reilusti parantaa digitalisaation ja uuden teknologian avulla. Pelastustoimen henkilöstöresurssien hallinta on hyvin puutteellinen, eikä se parhaalla mahdollisella tavalla ole edistämässä pelastustoimen viranomaisten vastuulla olevaa hälytystoimintaa. Henkilöstöresurssien hallinta, henkilöstön hälyttäminen ja toiminnan tilastointi on saatava varmalle ja nykyaikaiselle perustalle.
Uuden teknologian ja uusien sammutusmenetelmien käyttöön otolla voidaan pelastustehtävien tehokkuutta ja samalla pelastushenkilöstön työturvallisuutta lisätä.
Liiton vuosikokous muistuttaa myös, että sopimuspalokunnat on otettava huomioon pelastustoimea uudistettaessa. Valmistelun alkaessa pelastustoimen alueilla on palokuntien alueosastojen edustus oltava heti alusta alkaen mukana valmistelutyössä.
Suomessa on hyvin harva paloasemien ja palokuntien verkosto. Nykyiset sopimuspalokunnat on saatava sujuvasti siirtymään uuteen järjestelmään, muuten kansalaiset eivät saa riittävää pelastustoimen palvelua koko maassa, kuten maan hallitus hallitusohjelmassaan edellyttää.
Myös hallitusohjelman mukainen sopimuspalokuntatoiminnan kehittäminen tulee saada käyntiin mahdollisimman pian. Liitto on tehnyt kehittämiskohteista esityksen sisäministeriölle, toteaa Suomen Sopimuspalokuntien Liiton vuosikokous julkilausumassaan.
 Palokunnat Suomessa:
Suomessa on 709 sopimuspalokuntaa, jotka jakautuvat 491 yhdistysmuotoiseen sopimuspalokuntaan (vpk) ja 200 henkilökohtaisen sopimuksen sopimuspalokuntaan (hspk) ja 18 työpaikkasopimuspalokuntaan. Näissä toimii noin 13 400 hälytyskelpoista palokuntalaista. Paloauto lähti vuonna 2015 hälytystehtävään sopimuspalokunnan asemalta 75 294 kertaa.
Viidessä minuutissa hälytyksestä ympäri vuorokauden yhteiskunnan käytössä on palokuntasopimusten mukaisesti 1400 sopimuspalokuntalaista. Puolessa tunnissa henkilömäärä on kasvanut 3165:een.
Päätoimista pelastustoimen ammattihenkilökuntaa operatiivisissa tehtävissä on yhteensä noin 4000. Heistä yhtä aikaa työssä on noin 1000 palomiestä. Vuorokauden ympäri toimivia ammattipaloasemia on 112.
SSPL on valtakunnallinen sopimus- / vapaaehtoisten palokuntien liitto.
Lisätiedot: www.sspl.fi toiminnanjohtaja Isto Kujala 040 075 2364, isto.kujala@sspl.fi